**Qt Group Oyj** (aiempia nimiä **Qt Company,** **Qt Development Frameworks** ja **Qt Software**) on suomalainen ohjelmistoyritys, joka tuottaa graafisten käyttöliittymien kehittämiseen tarkoitettuja työkaluja kuten Qt-ohjelmistokirjasto ja -kehitysympäristö.

Historia
--------

### Trolltech 1994–2007

Haavard Nord vuonna 2008
Eirik Chambe-Eng ja Haavard Nord perustivat Trolltechin Norjassa vuonna 1994. Qt:n kehitys oli alkanut jo 1991.*lähde?* Qt Frameworkin ensimmäinen julkinen versio julkaistiin vuonna 1995.

Vuonna 2001 Trolltech julkaisi sulautettuihin Linux-järjestelmiin tarkoitetun Qtopia-sovellusalustan.*lähde?* Yhtiö listattiin Oslon pörssiin vuonna heinäkuussa 2006. Kahden toimitusjohtajan mallilla toimineen yhtiön toinen toimitusjohtaja Chambe-Eng erosi lokakuussa 2007 terveyssyistä.

### Osana Nokiaa 2008–2011

Qtopia-puhelin
Matkapuhelinvalmistaja Nokia osti tammikuussa 2008 norjalaisen Trolltechin ja sen kehittämän sovelluskehitysympäristö Qt:n 104 miljoonalla eurolla. Qt-alustan avulla Nokia halusi yhtenäistää ja nopeuttaa internet-palveluiden, mobiililaitteiden ja pc-sovellusten sovelluskehitystä. Trolltech oli kehittänyt myös Qtopia-ympäristön, josta oli tehty Linux-kännyköitä varten oma versio. Kännykkäalusta ei kuitenkaan Nokiaa kiinnostanut. Kauppa saatiin päätökseen kesäkuussa. Kaupan jälkeen Trolltech kertoi jatkavansa tuotekehitystään myös Microsoft-ympäristössä.

Elokuussa 2009 Qt Softwaren nimeksi vaihdettiin Qt Development Frameworks.

Qt-ympäristö oli keskeisessä asemassa yhtiön strategiassa aina vuoteen 2011 saakka, kun Nokia päätti siirtyä älypuhelimissaan Windows Phone-käyttöjärjestelmään.

### Osana Digiaa 2012–2015

Qt-logo vuonna 2013
Maaliskuussa 2011 Digia osti Nokialta Qt:n kaupallisen ja avoimen lähdekoodin lisensointi- ja palveluliiketoiminnan. Seuraavana vuonna Digia osti koko Qt-kehitysympäristön ja siihen liittyvän liiketoiminnan Nokialta. Kaupan myötä Digia alkoi vastata kaikista Qt-teknologiaan liittyvistä toiminnoista mukaanlukien tuotekehitys. Kaupan tärkeimpänä tavoitteena oli parantaa Digian asemaa Qt-ekosysteemissä ja laajentaa Qt-teknologian saatavuutta yhä useammalle alustalle. Neljän miljoonan euron Qt-sijoitus tuotti osakkeenomistajille vähintään kymmeniä miljoonia euroja. Digian toimitusjohtaja Juha Varelius neuvotteli Qt-kaupan Nokian kanssa sen jälkeen, kun Nokia oli hylännyt vanhan alihankkijansa. Vuonna 2016 Talouselämä-lehti arvioi, että kauppa tehtiin pilkkahinnalla.

Syyskuussa 2014 Digia ilmoitti perustaneensa Qt-liiketoimintaan keskittyneen *Qt Company* -tytäryhtiön. Samalla avattiin qt.io -verkkosivusto, joka yhdisti aiemmin eri osoitteissa toimineet avoimen lähdekoodin qt:n kehittämisen ja kaupallisen Qt:n toiminnot. Qt-tuotteilla oli maailmanlaajuisesti noin 800 000 käyttäjää.

Elokuussa 2015 Digia Oyj:n hallitus alkoi selvittää Digian kotimaan liiketoimintojen ja Qt-liiketoimintojen eriyttämistä kahdeksi eri pörssiyritykseksi.

### Qt Group 2016–

Maaliskuussa 2016 Digia Oyj:n yhtiökokous päätti Digian osittaisjakautumisesta, ja jakautuminen rekisteröitiin kaupparekisteriin 1. toukokuuta. Digian Qt-liiketoiminta siirrettiin Qt Group -yhtiöön ja Digia-brändin alle jäi Digian Kotimaa-liiketoimintayksikkö. Digian toimitusjohtaja Juha Varelius nimitettiin Qt Groupin toimitusjohtajaksi. Kaupankäynti Qt Groupin osakkeella alkoi Helsingin pörssin päälistalla 2. toukokuuta 2016. Uusi yritys alkoi kehittää myyntiorganisaatiotaan.

Vuonna 2017 yhtiö keräsi 15 miljoonan pääomarahoituksen kasvusuunnitelmiaan varten.

Vuonna 2018 yhtiöllä oli 5000 asiakasta. Esimerkiksi Fortune 500-listan yrityksistä noin 80 prosenttia oli sen asiakkaita.

Kansainväliset rahoittajat kiinnostuivat yhtiöstä keväällä 2020, kun sen markkina-arvo kohosi yli 500 miljoonan euron. Korona-aika ei vaikuttanut juurikaan yhtiön tulokseen. Yhtiön markkina-arvo ylitti miljardin euron lokakuussa. Listautumishintaan verrattuna sen kurssi oli noussut yli 700 prosenttia. Yhtiön liikevaihto oli lähes 80 miljoonaa euroa ja tulos noin 17 miljoonaa euroa.

Kevääseen 2021 mennessä yhtiön osakekurssi oli lähes viisinkertaistunut vuodessa ja sen markkina-arvo oli yli kaksi miljardia euroa. Huhtikuussa yhtiö kertoi ostavansa saksalaisen Froglogicin, joka kehitti testausautomaatiotyökaluja Qt:n graafisten käyttöliittymien kehykseen perustuviin sovelluksiin. Elokuussa yhtiö nousi OMXH25-indeksiin. Yhtiön liikevaihto oli 121 miljoonaa euroa ja sillä oli 455 työntekijää.

Syksyllä 2022 yhtiö kertoi ostavansa saksalaisen Axivion-yhtiön, jonka tuotteilla voi havaita ohjelmiston laatua ja toimintaa heikentäviä tekijöitä.

Maaliskuussa 2023 yhtiöllä oli 706 työntekijää, 26 prosenttia enemmän kuin vuosi aiemmin.

Organisaatio
------------

Qt Groupin pääkonttori sijaitsee Helsingissä ja sillä on noin 800 työntekijää ympäri maailman. Yhtiön toimitusjohtaja on Juha Varelius, joka toimi Digian toimitusjohtajana vuosina 2008–2016.

Maaliskuussa 2024 yhtiön suurimpia omistajia olivat
Ingman Group, Keskinainen Eläkevakuutusyhtio Ilmarinen, Keskinäinen työeläkevakuutusyhtiö Varma, Swedbank ja Vanguard.

Tuotteet
--------

*Pääartikkeli: Qt (kehitysympäristö)*
Qt Group kehittää graafisten käyttöliittymien kehittämiseen tarkoitettuja työkaluja. Työkaluja voidaan käyttää esimerkiksi pöytäkoneiden, mobiililaitteiden ja esimerkiksi autoissa, viihde-elektroniikassa ja kodinkoneissa käytetyissä sulautettujen järjestelmien visuaalisessa suunnittelussa, ohjelmoinnissa ja laadunvarmistuksessa.

Qt saa tuloja paitsi myymällä omia työkalujaan, myös sen työkaluilla kehitettyjen lopputuotteiden lisenssituloista.

Markkinat
---------

Qt Groupilla on asiakkaita 70 alalla yli 180 maassa. Vuonna 2018 sen suurimpia markkina-alueita olivat USA, Saksa, Japani, Etelä-Korea, Kiina, Ranska, Britannia, Italia ja Intia. Yhtiön asiakkaat toimivat esimerkiksi kulutuselektroniikan, auto- ja lentokoneteollisuuden, teollisuusautomaation, energian, puolustushallinnon, lääketieteen ja median parissa.  Sen tuotteita käyttävät esimerkiksi Panasonic, LG, Daimler, Mercedes-Benz, Ducati ja Hyundai Motor Group.

General Motors hyödyntää Qt:n käyttöliittymiä suunnitellessaan digitaalisia käyttöliittymiä ajoneuvoihinsa. GM julkaisi Qt:n tuotteisiin pohjautuvan Ultifi-ohjelmistoalustan, jolla ajoneuvojen ohjemistopäivitykset voidaan tehdä langattomasti

Lähteet
-------

1. ↑  Osakkeen perustiedot kauppapäivänä Kauppalehti. Viitattu 28.3.2024.
2. 1 2 3  Tiedot yrityksestä: Qt Group Oyj *Asiakastieto*. Viitattu 28.3.2024.
3. 1 2 3  Qt Group Oyj | Yritys- ja taloustiedot *Kauppalehti*.  28.3.2024. Viitattu 28.3.2024.
4. 1 2 3 4  Kauko Ollila: Qt laajentaa laadunvarmistukseen – "laitteiden on heti oltava riittävän hyviä" *Tivi*.  15.9.2022. Viitattu 28.3.2024.
5. 1 2  Trolltech *Crunchbase*. Viitattu 28.3.2024.
6. 1 2 3 4  About The Qt Group - Code Less & Create More *www.qt.io*. Viitattu 29.3.2024. (englanniksi)
7. ↑  Ulrich Bantle: Trolltech founder Chambe-Eng resigns because of... » Linux Magazine *Linux Magazine*. Viitattu 28.3.2024. (englanniksi)
8. ↑  Tomi Savolainen: Virheiden historia Nokian ongelmien taustalla – 2007 esiteltiin laite, jota Nokia ei koskaan pystynyt ylittämään *Tekniikkatalous*. Viitattu 8.12.2019.
9. ↑  Tero Lehto: Nokian Trolltech-kauppa ei tuo Linux-kännyköitä *Tivi*.  28.3.2024. Viitattu 28.3.2024.
10. ↑  Nokia sai Trolltech-oston päätökseen *yle.fi*.  17.6.2008. Yle Uutiset. Viitattu 26.6.2019.
11. ↑  Aleksi Moisio: Trolltech jatkaa Microsoftin tukemista Nokian suojissa *Ilta-Sanomat*.  7.8.2008. Viitattu 28.3.2024.
12. ↑  New name, new domain announced for Qt Development Frameworks *qt.nokia.com*.  11.8.2009. Nokia. Viitattu 29.3.2024.
13. ↑  Halliday, Josh: Nokia sells its Qt software business *The Guardian*.  9.8.2012. Viitattu 26.6.2019. (englanniksi)
14. 1 2  Digia osti Nokialta koko Qt-ohjelmistobisneksen *Yle Uutiset*. Viitattu 8.12.2019.
15. ↑  Juha-Matti Mäntylä: Vareliuksen työnäyte *Talouselämä*. Viitattu 8.12.2019.
16. ↑  Digia Announces "The Qt Company", Launches a Unified Website and Unleashes a €20 Indie Mobile Monthly Subscription Plan *www.businesswire.com*.  16.9.2014. Viitattu 28.3.2024. (englanniksi)
17. ↑  Antti Lehmusvirta: Digia jakautumassa kahdeksi pörssiyhtiöksi *Kauppalehti*. Viitattu 8.12.2019.
18. 1 2  Digian jakautuminen etenee - toimitusjohtajaksi Timo Levoranta *Talouselämä*. Viitattu 8.12.2019.
19. ↑  Anna-Mari Hänninen: Digia: Qt Group pörssiin toukokuun alussa *Kauppalehti*. Viitattu 8.12.2019.
20. ↑  NASDAQ Helsinki Welcomes Qt Group Plc *qt.io*.  4.5.2016. Qt Group.  Arkistoitu 4.6.2016. Viitattu 13.5.2016. (englanniksi)
21. 1 2 3 4 5 6 7  Olli Herrala: Qt Group voi olla mukana kaikessa, missä on näyttö *Kauppalehti*.  30.5.2018. Viitattu 28.3.2024.
22. 1 2 3  Pieni suomalaisyhtiö näytti epäilijöille: kasvaa hurjasti ja kilpailee Googlen kanssa – "Suomessa ei ole ollut tällaisia sitten Nokian" *Ilta-Sanomat*.  31.3.2021. Viitattu 28.3.2024.
23. ↑  Anton Rinta-Jouppi: Qt:n markkina-arvo ylitti miljardin euron rajapyykin – Analyytikko: "Kurssinousu on ansaittu" *Kauppalehti*.  28.3.2024. Viitattu 28.3.2024.
24. 1 2  Perttu Räisänen: Supernousija Qt on nelinkertaistanut vuodessa arvonsa kahteen miljardiin euroon, ja näkymät ovat poikkeuksellisen hyvät – "Yhtiön markkina on nuori ja vasta muodostumassa" *Kauppalehti*.  5.3.2021. Viitattu 28.3.2024.
25. ↑  Yrityskaupat | Ohjelmistoyhtiö Qt Group ostaa saksalaisen Froglogicin *Helsingin Sanomat*.  13.4.2021. Viitattu 28.3.2024.
26. ↑  Henrik Wacker: Qt Group nousee OMXH25-indeksiin – Neles tippuu pois *Kauppalehti*.  28.3.2024. Viitattu 28.3.2024.
27. ↑  Savanna Saarikko: Qt Groupin henkilöstö on kasvanut vuodessa 26 % – markkinoiden epävarmuus ei haittaa *Tivi*.  28.4.2023. Viitattu 29.3.2024.
28. ↑  Toimitusjohtaja ja johto *www.qt.io*. Viitattu 28.3.2024.
29. ↑  Perttu Räisänen: Suomessa on it-alan menestystarina, joka usein jää unhoon – 2 miljardin markkina-arvo vasta alkusoittoa? *Tivi*.  2.3.2021. Viitattu 28.3.2024.
30. ↑  Osakkeenomistajat *www.qt.io*. Viitattu 28.3.2024.
31. ↑  Ahti Terhemaa: Qt Group äkkäsi markkinaraon: käyttöliittymät valloittavat laitteet *Tivi*.  28.3.2024. Viitattu 28.3.2024.
32. ↑  Justus Vento: Qt Group yhteistyöhön moottoripyöräjätti Ducatin kanssa – Yhtiön teknologiaa prätkien mittaristoihin *Arvopaperi*.  28.3.2024. Viitattu 28.3.2024.
33. ↑  Antti Kailio: Qt sai merkittävän asiakkuuden Koreasta *Kauppalehti*.  28.3.2024. Viitattu 28.3.2024.
34. ↑  Antti Mustonen: Qt Group kimppaan amerikkalaisen General Motorsin kanssa – "Tavoitteena mullistaa autojen käyttäjäkokemus" *Kauppalehti*.  28.2.2023. Viitattu 28.3.2024.

Aiheesta muualla
----------------

* Qt (englanniksi, kiinaksi, japaniksi)
* Qt Groupin sijoittajasivusto
* Qt Marketplace
* Trolltechin arkistoidut kotisivut

|  |  |  |  |  |  |
| --- | --- | --- | --- | --- | --- |
| 

| * n
* k
* m
Suomi OMX Helsinki 25 |
| --- |
|  |
| 
* Cargotec
* Elisa
* Fortum
* Huhtamäki
* Kesko
* Konecranes
* KONE
* Kojamo
* Mandatum
* Metsä Board
* Metso
* Neste
* Nokia
* Nokian Renkaat
* Nordea Bank
* Orion
* Outokumpu
* Qt Group
* Sampo
* Stora Enso
* Telia Company
* Tieto-Evry
* UPM-Kymmene
* Valmet
* Wärtsilä

 |
|  |
| Päivitetty: 5. tammikuuta 2024 |

 |